钦定古今图书集成/明伦汇编/官常典/第292卷 > 赵克继
## 钦定古今图书集成/明伦汇编/官常典/第292卷 > 赵克继

按《宋史魏王廷美传》：魏王子德恭。德恭子承庆，
克继，善楷书，尤工篆隶。宗正荐之，仁宗亲临试，及
令临蔡邕古文法，写《论语》《诗》《书》，复诏与士朝分隶石
经。帝曰：“李阳冰唐室之秀，今克继朕之阳冰也。”训子
弟力学，一门登儒科者十有二人。尝进所集《广韵字
源》，帝称善，藏之秘阁。元祐五年，以定武军节度观察
留后卒，赠开府仪同三司、建国公，谥“章靖。”